**Opis predmetu zákazky - Plyn**

Predmetom zákazky je zabezpečenie dodávky a distribúcie zemného plynu (ďalej len „plyn“) do **1 odberného miesta** podľa konkrétnych potrieb verejného obstarávateľa, v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku počas obdobia:

Začiatok plnenia: 01. 01. 2024 00:00 hod.

Koniec plnenia: 31. 12. 2024 24:00 hod.

Predpokladaný objem odobratého plynu je **150 MWh**.

Poskytovateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou plynu do odberných miest odberateľa vrátane prevzatia zodpovednosti za odchýlky voči zúčtovateľovi odchýlok za každé odberné miesto odberateľa za podmienok stanovených v Zmluve.

Povinnosťou Poskytovateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Poskytovateľ zabezpečí službu elektronického portálu zriadenú pre verejného obstarávateľa. Prostredníctvom služby elektronického portálu môže používateľ využívať informácie o svojich odberných miestach a histórii spotreby.

Poskytovateľ zabezpečí individuálnu starostlivosť a bezplatné poradenstvo pre verejného obstarávateľa zamerané na znižovanie spotreby plynu.

Poskytovateľ zabezpečí individuálnu starostlivosť a obsluhu pre všetky odberné miesta zahrňujúcu aj odbornú podporu pri pripájaní nových odberných miest Objednávateľa.

Odberné miesto: Študijno-konzultačné a rekreačné stredisko DataCentra „Vila Pionier“

 059 60 Tatranská Lomnica č. 162 (ďalej len „OM“)

Číslo OM: 4100051806

POD kód OM: SKSPPDIS001010903900

Začiatok plnenia: 01. 01. 2024 00:00 hod.

Koniec plnenia: 31. 12. 2024 24:00 hod.

Predpokladané množstvo odberu

zemného plynu v r. 2024

v jednotarife v MWH: 150 MWh

Vyúčtovacie obdobie: ročne

Tarifa: M7

Druh odberu: maloodber

Typ merania: priame

 DataCentrum nie je oslobodené od spotrebnej dane.

DataCentrum nakupuje plyn výlučne pre vlastnú spotrebu.

**Platobné podmienky:**

- 30 dňová splatnosť vyúčtovacej faktúry za združenú dodávku zemného plynu za rok 2024,

- OM s iným ako mesačným odpočtovým cyklom, mesačné preddavky za opakovanú dodávku a distribúciu zemného plynu budú stanovené na základe zohľadnenia histórie spotreby zemného plynu za predchádzajúci odpočtový cyklus, vo výške 1/12 z ceny predpokladaného ročného množstva dodávky a distribúcie zemného plynu,

- mesačná preddavková platba najviac vo výške 80% z predpokladanej mesačnej spotreby, splatnosť preddavkovej platby za združenú dodávku zemného plynu do 15. dňa kalendárneho mesiaca,

- ročný odpočtový cyklus,

- **dodávateľ bude účtovať dohodnutú pevnú cenu za dodávku zemného plynu bez sankcií
 za nedočerpané, resp. prekročené množstvo - viď štruktúra ceny v bode 2 písm. a) počas celého zmluvného obdobia od 01. 01. 2024 do 31. 12. 2024,**

- dodávateľ bude účtovať cenu za distribúciu zemného plynu, alebo akékoľvek poplatky, odvody alebo platby v súlade s platnými cenovými rozhodnutiami ÚRSO a príslušnými všeobecne záväznými právnymi predpismi (vrátane všeobecne záväzných predpisov v oblasti daní),

- dodávateľ bude účtovať ostatné služby súvisiace s distribúciou zemného plynu podľa platného cenníka služieb distribúcie príslušného PDS,

- ak dôjde k zmene regulovaných cien na základe zmeny cenového rozhodnutia ÚRSO počas zmluvného obdobia, dodávateľ je oprávnený účtovať ceny v súlade s podmienkami príslušného nového cenového rozhodnutia ÚRSO,

- dodávateľ je oprávnený v prípade zmeny cenníka služieb distribúcie príslušného PDS upraviť fakturovanie ceny za tieto služby v súlade so zmenou tohto cenníka;

**Ostatné podmienky:**

- **zmluva o združenej dodávke zemného plynu bude uzatvorená na dobu určitú od 01. 01. 2024
do 31. 12. 2024,**

- dodanie zemného plynu do OM v predpokladanom dohodnutom množstve, kvalite a čase,

- zabezpečiť pre objednávateľa prepravu plynu, distribúciu plynu, regulované distribučné služby
 od príslušného PDS, ku ktorej je OM objednávateľa pripojené a ostatné distribučné služby,

- bez prirážky za nedodržanie zmluvných množstiev odberu zemného plynu,

- spoľahlivosť dodávky, referencie na trhu,

- elektronické doručovanie faktúr za dodávku zemného plynu/ preddavkov na odber zemného plynu na adresu určenú verejným obstarávateľom,

- sledovanie spotreby zemného plynu elektronickou formou (možnosť),

- pridelenie kontaktnej osoby (možnosť);

**Cenová ponuka musí obsahovať:**

1.     presná identifikácia uchádzača (názov alebo obchodné meno, sídlo, adresa, telefón, štatutárny zástupca, IČO, DIČ, bankové spojenie),

2.        cenový návrh uchádzača v štruktúre:

a) cena za 1 MWh spotrebovaného zemného plynu bez DPH (zahŕňa v sebe náklady na obstaranie zemného plynu, prevzatie zodpovednosti za odchýlku za OM voči zúčtovateľovi odchýlok, ako aj ovplyvniteľné náklady na dodávku zemného plynu a obchodnú činnosť dodávateľa),

b) spotrebná daň za 1 MWh spotrebovaného zemného plynu bez DPH,

c) cena za služby distribúcie za 1 MWh spotrebovaného zemného plynu bez DPH,

d) cena za služby prepravnej siete za 1 MWh spotrebovaného zemného plynu bez DPH,

e) ďalšie náklady obchodníka nezahrnuté v predchádzajúcich položkách (uchádzač tu pomenuje a uvedie prípadné ďalšie konkrétne náklady)

f) 20 % DPH za 1 MWh,

g) celková cena za 1 MWh,

h) celková cena za dodávku a distribúciu zemného plynu v predpokladanom množstve 150 MWh vrátane spotrebnej dane bez DPH,

i) celková cena za dodávku a distribúciu zemného plynu v jednotarife v predpokladanom množstve 150 MWh vrátane spotrebnej dane s DPH;